text: Ribe/Esbjerg-sejr i sidste sekund
  16 december 2012 kl. 07.48
  Med et mål i allersidste sekund sikrede Ribe/Esbjerg sig lørdag en 24-23 sejr over TMS Ringsted i mændenes håndboldliga.
  Sejrsmålet blev scoret kun et sekund før tid, da Lars Nielsen scorede fra fløjen. Det var den eneste gang Ribe/Esbjerg førte i hele kampen.
  Ribe/Esbjerg har nu vundet seks kampe som oprykkere i håndboldligaen, og holdet er på ottendepladsen.
  